Protokoll fra sentralstyremøte 10/20

Norges Blindeforbunds Ungdom

11. november. Møtet ble holdt digitalt over zoom

Møtestart 16:35. Møteslutt 19:15

Tilstede:

Kristoffer Lium

Lena Gimse

Silje Solvang

Isabel Engan

Christian Thon

Ida Sødahl Utne

Mariam Tartusy

Daglig leder Irene Elise Hamborg deltok fra administrasjonen

Innhold

[SAK 115/20 Godkjenning av innkalling og saksliste 2](#_Toc56005708)

[SAK 116/20 Orienteringer 3](#_Toc56005709)

[SAK 117/20 Status søknader 3](#_Toc56005718)

[SAK 118/20 Retningslinjer 3](#_Toc56005719)

[SAK 119/20 Regionene Rundt 3](#_Toc56005722)

[SAK 120/20 NBfU i Media og sosiale medier 4](#_Toc56005730)

[SAK 121/20 Prosjekter 4](#_Toc56005731)

[SAK 122/20 Internasjonalt samarbeid 5](#_Toc56005732)

[SAK 123/20 Gjennomgang av søknadene til utvalgene 5](#_Toc56005734)

[SAK 124/20 Oppfølging av resolusjoner 5](#_Toc56005735)

[SAK 125/20 Goalball på Hurdal 2020 5](#_Toc56005736)

[SAK 126/20 Utseende for ikke seende 5](#_Toc56005737)

[SAK 127/20 Tabu-konferansen 2021 6](#_Toc56005738)

[SAK 128/20 Datoplan 2020-2021 6](#_Toc56005739)

[SAK 129/20 Tolkning av vedtektene 7](#_Toc56005740)

[SAK 130/20 Eventuelt 9](#_Toc56005741)

# SAK 115/20 Godkjenning av innkalling og saksliste

**Vedtak:** Innkalling og saksliste godkjennes

# SAK 116/20Orienteringer

# Kristoffer Lium åpnet saken

# Kristoffer Lium videreformidlet Helene Romset sin orientering vedrørende Norges Blindeforbunds prosjekt Offensiv 2025

# Kristoffer Lium orienterte fra innspillsmøte med Kulturdepartementet angående universell utforming av IKT i arbeidslivet

# Isabel Engan orienterte fra ledermøte til Unge Funksjonshemmede 30. oktober

# Mariam Tartusy orienterte fra nordisk komite

# Mariam Tartusy fortalte at møtet i FNs ungdomskomitee for unge med funksjonsnedsettelse ble utsatt til november, og ga styret en innføring i forberedelsene

# Silje Solvang orienterte fra siste møte i Statpeds faglig samarbeidsråd syn

# Vedtak: sakene tas til orientering

# SAK 117/20 Status søknader

Kristoffer Lium gjennomgikk status på innsendte søknader

Følgende søknader har blitt sendt inn

Stiftelsen Dam:

* DamHelse: Friluftsliv 2021. *Status: får svar ca 15. desember*
* Dam Utvikling: Prosjektskisse for ledsagerdatabase. Her ligger det midler til stilling. *Status: avslått*

LNU:

* Kultur: NBfU podcast. *Status: fikk prosjektet, men uten prosjektstilling. Har blitt nedskalert fra 23 episoder til 6-10 episoder, mindre koordinering og opplæring*
* Mangfold og inkludering: til Tabu-konferansen*. Status: godkjent. Vi fikk 75 000 kroner av LNU*

Drift:

* Søknad om momskompensasjon (ut ifra hvor mye NBfU brukte i 2019). *Status: får vite sum og blir utbetalt i midten av desember*
* Nasjonal grunnstøtte for barne- og ungdomsorganisasjoner (basert på antall tellende medlemmer, styrets sammensetning (alder og kjønn) og antall aktiviteter for 2019). *Status: får svar i januar/februar 2021*
* Grunnstøtte for barne- og ungdomsorganisasjoner som jobber for de med funksjonsnedsettelser (basert på antall tellende medlemmer, styrets sammensetning (alder og kjønn) samt antall likepersoner og aktivitet utført av disse. *Status: får svar i januar/februar 2021*

**Vedtak:** status på søknader tas til orientering

# SAK 118/20 Retningslinjer

# Ida Sødahl Utne og Isabel Engan la frem forslag til ny guide for deltakere og tanker rundt utarbeidelsen til ny guide for ledsagere.

# Vedtak: Sentralstyret gjennomgikk guide for deltakere og ser denne i sammenheng med ny guide for ledsagere. Ida Sødahl Utne og Isabel Engan tar tilbakemeldingene med seg i videre inn i arbeidet med dokumentene frem mot møte 11-13. desember

# SAK 119/20 Regionene Rundt

# Regionskontakt Lena Gimse åpnet saken. Det ble gitt en økonomisk orientering fra alle regionene før man gjennomgikk alle seks mer detaljert

a) Christian Thon orienterte om arbeidet som er lagt ned siden sist styremøte når det gjelder region vest

b) Nyvalgt styreleder i region sør, Silje Solvang, orienterte fra det digitale oppstartsmøte 27.10.20 og planlagte arrangementer i 2021

c) Lena Gimse orienterte om arbeidet i region nord. Arrangementet i slutten av november har blitt avlyst på grunn av korona. Det planlegges årsmøte 26-28 mars og sommertur i samarbeid med region midt

d) Silje Solvang og Irene Elise Hamborg orienterte fra møtet med BUF 03.10.20 og kontorets kontakt med fylkeslagene i Hedmark og Oppland i ettertid. Det jobbes med et samarbeid for å få opp aktivitet i region Hedmark og Oppland fra 2021

e) Ida Sødahl Utne orienterte om arbeidet i region Midt-Norge. Blant annet om fire planlagte goalballtreninger i første halvdel av 2021 i tillegg til pizzakvelder, årsmøte 5-7. mars og sommertur i samarbeid med region nord

f)  Christian Thon orienterte om arbeidet i region øst, Regionen fortsetter med skravlekveldene på zoom hver uke. Det har blitt avholdt dagsarrangementer, blant annet tur til Drammensbadet. To kveldsarrangement har imidlertid blitt avlyst på grunn av korona. Det er usikkert om man kan avholde julebordet i desember. I 2021 har regionen planlagt årsmøte 5-7 mars, tur til Liseberg i mai og to andre kurs i juni og august

**Vedtak:** Sakene tas til orientering. Sentralstyret vedtar å slette mellomregningen mellom nyoppstartet region sør og sentralleddet fra september 2020

# SAK 120/20 NBfU i Media og sosiale medier

Silje Solvang orienterte fra sosiale medier. Christian Thon la frem forslag til kommunikasjonsstrategi

Alle tallene er fra 03.11

Facebook: 1510 som liker og 1534 som følger (økt med 6 på begge siden 21.09.20)

Instagram: 2023 følgere (økt med 11siden 21.09.20)

Twitter: 148 (1 mindre enn 21.09.20)

**Vedtak:** tallene fra sosiale medier tas til orientering. Kommunikasjonsstrategien ble gjennomgått, det ble gitt noen innspill og da sentralstyret ønsker mer tid til å gjennomgå strategien grundigere behandles saken på ekstra sentralstyremøte 26. november

# SAK 121/20 Prosjekter

# Silje Solvang åpnet saken og orienterte fra de ulike eksterne prosjektene NBfU har for tiden

# Bokprosjektet (midler fra LNU)

Bokprosjektet er nå i en sluttfasen hos forlaget. Boken vil bli utgitt før sommeren 2021 med følgende lansering og informasjonsarbeid sommeren / høsten 2021.

# Filmprosjektet (midler fra LNU)

Film 1 er ferdig. Film 2 ble spilt inn i slutten av oktober og blir sendt til gjennomgang 19. november. Film 3 spilles inn og ferdigstilles før jul.

Arbeidsgruppen, ledet av Silje Solvang, planlegger fremdrift og markedsføring for filmene med administrasjonen. Arbeidet sees i sammenheng med påtroppende interssepolitisk utvalg, nye hjemmesider og ny kommunikasjonsstrategi.

# Forespørsel om samarbeid til dokumentarserie

Christian Thon, Silje Solvang og Irene Elise Hamborg fra administrasjonen har tatt del i en prosess med et produksjonsselskap angående et potensielt samarbeid rundt en dokumentarserie. Nå er produksjonen i et mellomstadium. NBfU vil definere sin videre rolle i prosjektet når rammene blir kjent.

# SAK 122/20 Internasjonalt samarbeid

# Fremlegg av en skisse til et potensielt internasjonalt samarbeid via Norec, tidligere Fredskorpset. Norec er et norsk forvaltningsorgan som legger til rette for utveksling av mennesker mellom bedrifter og organisasjoner i Norge og land i Afrika, Asia og Sør-Amerika. Det er underlagt Utenriksdepartementet

**Vedtak: saken utsettes til neste sentralstyremøte møte 26. november**

# SAK 123/20 Gjennomgang av søknadene til utvalgene

Kristoffer Lium åpnet saken. Styret gjennomgikk alle søknadene til utvalgene, så på sammensetningen av arbeidsområder, tidligere erfaringer og antall medlemmer i hvert utvalg

**Vedtak:** Sentralstyret ber administrasjonen forespørre de aktuelle kandidatene til de to utvalgene

# SAK 124/20Oppfølging av resolusjoner

# Styret gjennomgikk vedtatte resolusjoner fra landsmøtet 2020 og så på fremdriftsplan

**Vedtak:** saken blir flyttet til et ekstra sentralstyremøte 26. november

# SAK 125/20 Goalball på Hurdal 2020

Kristoffer Lium orienterte fra en vel gjennomført goalballhelg med 24 deltagere på Hurdal Syns- og Mestringssenter 09-11 oktober. Evaluering ble lagt frem og gjennomføring av smittevern

**Vedtak:** saken tas til orientering

# SAK 126/20Utseende for ikke seende

Isabell Engan orienterte om avlysningen pga nye smittevernregler. Sentralstyret ser på nye datoer

**Vedtak:** Saken tas til orientering. Sentralstyret vedtok å flytte utseende for ikke- seende-kurset til høsten 2021

# SAK 127/20Tabu-konferansen 2021

Lena Gimse orienterte fra arbeidet. Konferansen vil foregå på Solvik Syn- og Mestringssenter 29-31 januar

**Vedtak**: saken tas til orientering

# SAK 128/20 Datoplan 2020-2021

Kristoffer Lium åpnet saken. På grunn av den pågående pandemien må datoplanen revurderes ved hvert møte.

**November 2020**

24. november Digital nerdekveld

26. november Ekstra digitalt styremøte

**Desember 2020**

11-13. desember Sentralstyremøte

**Januar 2021**

15-17. januar Skoleringshelg for utvalgene, Oslo

29-31. Januar «Tabu-konferansen», Solvik Syn- og Mestringssenter

**Februar 2021**

12-14. februar Spark VM, Hurdal Syn- og Mestringssenter

26-28. februar Sentralstyremøte

**April 2021**

23-25. April, Tillitsvalgtskonferansen, Scandic Fornebu

**Mai 2021**

21-23. Mai, Idrettsskurs, Evenes Syns- og mestringssenter

**Juni 2021**

18-20. Juni, Sentralstyremøte

**Juli– August 2021**

26. juli -03. August, Nordisk Leir, Jæren / Ådneram

**September 2021**

03-05. September, Landsmøte

17-19.September, Sentralstyremøte

**Oktober 2021**

Utseende for ikke seende (ble avlyst 20-22- november 2020 pga nye retningslinjer)

**Vedtak:** Datoplan vedtas, men sentralstyret ser at den må revurderes fortløpende

# SAK 129/20 Tolkning av vedtektene

Det har kommet inn spørsmål til sentralstyret om man kan sitte i styret eller engasjere seg i flere regioner på en gang. Styret gjennomgikk vedtektene, da spesielt paragraf 3 medlemskap, paragraf 5 regionale årsmøter og paragraf 7 regionale styrer. Saken rundt det å sitte i flere styrer, altså ikke bare der man selv er medlem ble en diskusjon rundt forståelsen av hvem som er definert som «medlem» under regionale årsmøter og styrer i vedtektene. Med andre ord om det er medlemmer av regionen som kan sitte i styret eller alle medlemmer av NBfU.

Sentralstyret er usikre på om dette strider med vedtektene. 3 av 5 tolker vedtektene slik at det menes regionale medlemmer og at et slikt vedtak derfor vil være vedtektsstridig. Man ser at det kan være uklarheter og rom for tolkning. Sentralstyret vil se på presiseringer og eventuelt foreslå endringer innen fristen for å sendevedtektsendringsforslag 15. januar 2021

**Vedtak:** Sentralstyret tolker vedtektene slik at det ikke er åpent for medlemmer å sitte i regionstyrer i andre regioner enn der man selv er medlem

# SAK 130/20LNU Frifond

# Daglig leder Irene Elise Hamborg orienterte fra nye «korona retningslinjer» hva det gjelder LNU Frifond 2019, som skulle vært brukt innen 31.12.2020, og hva sentralleddet er pliktig til å gjøre ovenfor regionene

# Vedtak: Sentralstyret ber administrasjonen sende ut informasjon tilpasset de ulike regionene og er klar over at det er korte frister

# SAK 131/20 Eventuelt

Ingen saker pr. 04.11.20